दो महीने में स्वाइन फ्लू के 27 संदिग्ध मरीज मिले
डॉ.एसएन मेडिकल कॉलेज में जनवरी से अब तक स्वाइन फ्लू के 27 संदिग्ध मरीजों की जांच की जा चुकी है। जनवरी महीने में जहां 10 संदिग्ध रोगी मिले वहीं फरवरी में 17 मरीजों में स्वाइन फ्लू की जांच की गई। अब तक हुई जांच में स्वाइन फ्लू का केवल एक मरीज पॉजिटिव मिला है। मौसम बदलने के साथ ही अस्पतालों में खांसी जुकाम और बुखार के मरीजों की संख्या बढ़ गई है। कई अस्पतालों में स्वाइन फ्लू के संदिग्ध मरीज भी सामने आए हैं। सीएमएचओ की ओर से स्वाइन फ्लू के पॉजिटिव मरीज के आसपास के 50 घरों में सर्वे करवाया गया है।
डॉक्टरों का कहना है कि खांसी, जुकाम हल्के बुखार के साथ स्वाइन फ्लू के लक्षण दिखने पर मरीजों को बचाव के लिए टेमी फ्लू टेबलेट दी जा रही है। मथुरादास माथुर अस्पताल के बीपीएल काउंटर इंचार्ज डॉ. धमेंद्र गुजर ने बताया कि तीन चार दिन में एक-दो मरीज के लिए निर्धारित रिक्वेस्ट फॉर्म आने पर मरीजों को काउंटर से दवा दी गई है।
अलग काउंटर बनाने के दिए निर्देश
स्वाइनफ्लू की रोकथाम के लिए सीएमएचओ डॉ. सुरेन्द्र चौधरी ने प्राथमिक स्वास्थ्य केंद्र और सामुदायिक स्वास्थ्य केंद्रों पर मरीजों के लिए ओपीडी में अलग काउंटर शुरू करने के लिए निर्देश दिए हैं। सीएमएचओ डॉ. चौधरी ने बताया कि स्वाइन फ्लू की रोकथाम के लिए सभी पीएचसी और सीएचसी पर जरूरी दवा टेमी फ्लू भिजवाई जा चुकी है। स्वाइन फ्लू के बचाव के लिए उन्हें मास्क भी दिए हंै। उन्होंने बताया है कि हाल में मिले स्वाइन फ्लू के मरीज के घर के पास करीब 50 घरों में टीम भेजकर सर्वे किया गया है। जहां बुखार के तीन चार मरीज मिलने पर उन्हें टेमी फ्लू टेबलेट दी है, ताकि संक्रमण फैले नहीं।
hin_Deva hin_Deva hin_Deva hin_Deva hin_Deva